****

 **รายงานการประชุมเกษตรอำเภอ สำนักงานเกษตรจังหวัดแพร่ (Monthly Meeting : MM)**

**ครั้งที่ 9/2563**

**ณ ห้องประชุมสำนักงานเกษตรจังหวัดแพร่**

**วันจันทร์ ที่ 29 มิถุนายน 2563**

**-----------------------------**

**รายชื่อผู้เข้าประชุม**

1. นายสมมารถ สยมภาค เกษตรจังหวัดแพร่

 2. นายภูวสิษฏ์ จันทร์ทอง หัวหน้ากลุ่มยุทธศาสตร์และสารสนเทศ

 3. นายประดิษฐ์ สลีหล้า หัวหน้ากลุ่มส่งเสริมและพัฒนาเกษตรกร

 4. นายสมเกียรติ ทะฤาษี หัวหน้ากลุ่มอารักขาพืช

 5. นางสาวสริญญา ภูมิภู นักวิชาการส่งเสริมการเกษตรชำนาญการ แทนหัวหน้ากลุ่มส่งเสริมและพัฒนาการผลิต

 6. นางกัญจนา สอนอุ่น เจ้าพนักงานธุรการชำนาญงาน รักษาการในตำแหน่ง หัวหน้าฝ่ายบริหารทั่วไป

 7. นางอุมาวลี ใจเอื้อ เกษตรอำเภอเมืองแพร่

 8. นางสุเมธา คาระโก นักวิชาการส่งเสริมการเกษตรชำนาญการพิเศษ แทนเกษตรอำเภอสูงเม่น

 9. นางฤทัยทิพย์ จุมพิศ เกษตรอำเภอลอง

 10. นายสำรง สายสุยะ เกษตรอำเภอเด่นชัย

 11. นางพนัชกร จันทร์ทวี เกษตรอำเภอหนองม่วงไข่

 12. นางหนึ่งฤทัย กองนำ เกษตรอำเภอสอง

 13. นายภูเบศ สิริธราพงษ์ นักวิชาการส่งเสริมการเกษตรชำนาญการ รักษาการในตำแหน่ง เกษตรอำเภอร้องกวาง

 14. นายธเนศพล วงศ์เจริญ นักวิชาการส่งเสริมการเกษตรชำนาญการ รักษาการในตำแหน่ง เกษตรอำเภอวังชิ้น

 15. นายตุลย์ แก่นหอม นักวิชาการส่งเสริมการเกษตรชำนาญการ สำนักงานเกษตรจังหวัดแพร่

**รายชื่อผู้ไม่เข้าร่วมประชุม**

1. นายประภาส สานอูป หัวหน้ากลุ่มส่งเสริมและพัฒนาการผลิต (ติดราชการ)

 2. นายศุภมิตร อินต๊ะ เกษตรอำเภอสูงเม่น (ลาป่วย)

**เริ่มประชุมเวลา 13.40 น.**

**ระเบียบวาระที่ 1 วาระประธานแจ้งให้ทราบ** นายสมมารถ สยมภาค เกษตรจังหวัดแพร่ แจ้งวาระงานเพื่อทราบดังนี้

* 1. **งานกรมส่งเสริมการเกษตร**

 - ไม่มี -

 **1.2** **งานส่งเสริมการเกษตรภาคเหนือ**

- ไม่มี -

 **1.3 เรื่องจากการประชุมหัวหน้าส่วนราชการจังหวัดแพร่**

 (1) หัวหน้าส่วนราชการระดับจังหวัดโยกย้าย/แต่งตั้ง

 - นายสัตวแพทย์ ดร.สมพร พรวิเศษศิริกุล ปศุสัตว์จังหวัดบึงกาฬ ย้ายมาดำรงตำแหน่ง ปศุสัตว์จังหวัดแพร่

 - นายมุ่งมาตร วังกะ ผู้อำนวยการศูนย์วิจัยข้าวลพบุรี ย้ายมาดำรงตำแหน่ง ผู้อำนวยการ ศูนย์วิจัยข้าวแพร่

 - นายปิยะพันธ์ ศรีคุ้ม ผู้อำนวยการศูนย์วิจัยข้าวแพร่ ย้ายไปดำรงตำแหน่งผู้ อำนวยการ ศูนย์วิจัยข้าวเชียงราย

 (2) สำนักงานพาณิชย์จังหวัดแพร่ ได้ดำเนินการการขึ้นทะเบียนสินค้าที่ได้มาตรฐานสิ่งบ่งชี้ ทางภูมิศาสตร์ GI ผ้าหม้อฮ้อมแพร่ จำนวน 51 โดยผู้ว่าราชการจังหวัดแพร่ ได้มอบหมายให้หน่วยงานในสังกัดกระทรวงเกษตรและสหกรณ์จังหวัดแพร่ร่วมกับสำนักงานพัฒนาชุมชนจังหวัดแพร่ ดำเนินการการขับเคลื่อนและสนับสนุนโครงการส่งเสริมและพัฒนาศักยภาพห้อมแพร่ ตามแผนงบพัฒนาจังหวัดปี 2564 เป็นต้นไป เพื่อให้ เกิดการพัฒนาสินค้าห้อมเมืองแพร่ที่ยั่งยืนตามห่วงโซ่อุปทานต่อไป

 (3) ผู้ว่าราชการจังหวัดแพร่ มอบแนวทางการการช่วยเหลือเกษตรกรที่ประสบภัยธรรมชาติ ภัยแล้งโรคระบาดและศัตรูพืช ที่ทำให้เกิดความเดือดร้อนกับประชาชนและเกษตรกรโดยเร่งด่วน โดยเฉพาะช่วงเริ่มต้นฤดูกาลผลิตข้าวและข้าวโพดเลี้ยงสัตว์ในช่วงเดือนมิถุนายนเป็นต้นไป และมอบหมายให้ท้องถิ่นจังหวัดแพร่ พิจารณาให้ความช่วยเหลือในเบื้องต้นให้รวดเร็วตามระเบียบของท้องถิ่นด้วยเป็นลำดับแรก

 **มติที่ประชุม** รับทราบ

**ระเบียบวาระที่ 2 วาระรับรองรายงานการประชุมครั้ง 8/2563 เมื่อวันที่ 29 พฤษภาคม 2563**

 **มติที่ประชุม** รับรองรายงานการประชุม

**ระเบียบวาระที่ 3 วาระสืบเนื่อง**

**3.1.1 การติดตามเร่งรัดการเบิกจ่ายงบประมาณรายจ่ายประจำปี พ.ศ. 2563** นางกัญจนา สอนอุ่น รักษาการหัวหน้าฝ่ายบริหารทั่วไป แจ้งรายละเอียดการเบิกจ่ายงบประมาณดังนี้

 **(1)** **ผลการเบิกจ่ายงบประมาณของสำนักงานเกษตรจังหวัดแพร่ (งบกรมส่งเสริมการเกษตร)** ณ วันที่ 26 มิถุนายน 2563 จากระบบกองคลัง กรมส่งเสริมการเกษตร งบประมาณที่ได้รับจำนวน 17,456,688 บาท ผลการเบิกจ่าย 11,543,867 บาท คิดเป็นร้อยละ 66.12

 **(2) ผลการเบิกจ่ายงบตามแผนพัฒนาจังหวัดแพร่** ณ วันที่ 26 มิถุนายน 2563งบประมาณที่ได้รับ 12,908,640 บาท (2 โครงการ 4 กิจกรรม) ผลการเบิกจ่าย 198,720 บาท คิดเป็นร้อยละ 1.54

 **(3) ผลการเบิกจ่ายงบตามแผนพัฒนากลุ่มจังหวัดภาคเหนือตอนบน 2** ณ วันที่ 26 มิถุนายน 2563 งบประมาณที่ได้รับ 6,453,000 บาท (1 โครงการ 2 กิจกรรม) ผลการเบิกจ่าย 3,170,640 บาท คิดเป็นร้อยละ 49.10

 **มติที่ประชุม** รับทราบ โดยขอให้ฝ่ายบริหารทั่วไป เร่งรัดกลุ่ม/อำเภอ ในการเบิกจ่ายค่าเบี้ยเลี้ยง ค่าพาหนะ ค่าใช้จ่ายต่างๆ ตามงบกรมส่งเสริมการเกษตรและงบบริหารจัดการ ที่คงค้างภายในสัปดาห์นี้ เนื่องจาก กรมส่งเสริมการเกษตร ได้แจ้งตัดยอดผลการเบิกจ่ายงบประมาณตามตัวชี้วัดไตรมาสที่ 3 ที่ร้อยละ 77 ในวันที่ 30 มิถุนายน 2563 และอำเภอที่ยังคงค้างยอดเบิกจ่าย ให้เกษตรอำเภอเร่งรัด วางแผนการเบิกจ่าย โดยเฉพาะค่าฝึกอบรม ประชุม จัดเวที (ยืมเงินราชการ) การจัดซื้อวัสดุการเกษตร และค่าใช้จ่ายจ้างเหมา โดยเฉพาะโครงการระบบส่งเสริมเกษตรแบบแปลงใหญ่ โครงการเกษตรปลอดภัย/เกษตรอินทรีย์ โครงการลดเผาในพื้นที่เกษตร ให้รีบดำเนินการให้แล้วเสร็จต่อไป

**ระเบียบวาระที่ 4 วาระเพื่อทราบ**

 **4.1 ฝ่ายบริหารงานทั่วไป** นางกัญจนา สอนอุ่น รักษาการหัวหน้าฝ่ายบริหารทั่วไป แจ้งวาระงานดังนี้

 **4.1.1 งานบริหารบุคลากร**

 (1) คำสั่งกรมส่งเสริมการเกษตร ที่ 710/2563 เรื่อง การปรับปรุงและกำหนดตำแหน่ง ตามมติ ที่ประชุม อ.ก.พ. กระทรวงเกษตรและสหกรณ์ ครั้งที่ 3/2563 ได้แจ้งกำหนดตำแหน่งใหม่ จำนวน 115 ตำแหน่ง และ แจ้งยุบเลิกตำแหน่ง จำนวน 73 ตำแหน่ง ดังนี้

 (1.1) ตำแหน่งที่กำหนดใหม่

 - ตำแหน่งเลขที่ 6870 นักวิชาการส่งเสริมการเกษตรปฏิบัติการ/ชำนาญการ สำนักงานเกษตร อำเภอลอง ตำแหน่งที่กำหนดใหม่ นักวิชาการส่งเสริมการเกษตรชำนาญการพิเศษ สำนักงานเกษตรอำเภอลอง

 - ตำแหน่งเลขที่ 6895 นักวิชาการส่งเสริมการเกษตรปฏิบัติการ/ชำนาญการ สำนักงานเกษตร อำเภอสอง ตำแหน่งที่กำหนดใหม่ นักวิชาการส่งเสริมการเกษตรชำนาญการพิเศษ สำนักงานเกษตรอำเภอสอง

 ในส่วนของเลขตำแหน่งใหม่ที่ทับซ้อนกับเลขตำแหน่งของนักวิชาการส่งเสริมการเกษตรปฏิบัติการ/ชำนาญการรายเดิม สำนักงานเกษตรจังหวัดแพร่ ได้จัดทำแผนการบริหารอัตรากำลังให้กรมส่งเสริมการเกษตรเพื่อออกคำสั่งย้ายข้าราชการ ดังนี้

 - ตำแหน่งเลขที่ 6895 นางสาววรพินทร์ ศรีใจอินทร์ นักวิชาการส่งเสริมการเกษตรปฏิบัติการ สำนักงานเกษตรอำเภอสอง ให้ย้ายเลขตำแหน่งไปตำแหน่งนักวิชาการส่งเสริมการเกษตรปฏิบัติการ สำนักงานเกษตรอำเภอสอง ที่มีอัตราว่างจากการลาออกของข้าราชการเดิม

 - ตำแหน่งเลขที่ 6870 นางสาวณปภัช แก้วเขียว นักวิชาการส่งเสริมการเกษตรปฏิบัติการ สำนักงานเกษตรอำเภอลอง ให้ย้ายเลขตำแหน่งไปตำแหน่งนักวิชาการส่งเสริมการเกษตรปฏิบัติการ สำนักงานเกษตรอำเภอวังชิ้น ที่มีอัตราว่างจากการโยกย้ายข้าราชการและสำนักงานเกษตรจังหวัด จะดำเนินการออกคำสั่งภายใต้อำนาจผู้ว่าราชการจังหวัดแพร่ ให้ช่วยราชการที่สำนักงานเกษตรอำเภอลองไปพลางก่อน จนกว่ากรมส่งเสริมการเกษตรจะออกคำสั่งย้ายข้าราชการ ตำแหน่งชำนาญการพิเศษ จำนวน 4 ราย จะได้ดำเนินการโยกย้าย/สับเปลี่ยน ภายในจังหวัดให้อีกครั้ง

 (1.2) ตำแหน่งที่ยุบเลิก

 - ตำแหน่งเลขที่ 6845 เจ้าพนักงานการเกษตรปฏิบัติงาน/ชำนาญงาน สำนักงานเกษตรอำเภอเมืองแพร่

 - ตำแหน่งเลขที่ 6914 เจ้าพนักงานการเกษตรปฏิบัติงาน/ชำนาญงาน สำนักงานเกษตรอำเภอสูงเม่น

 (2) คำสั่งกรมส่งเสริมการเกษตร ที่ 499/2563 ลงวันที่ 3 เมษายน 2563 เรื่อง การเลื่อนตำแหน่งข้าราชการระดับชำนาญการ จำนวน 2 ราย

 - นายจิดาพัฒน์ พิมพิรัตน์ ตำแหน่งนักวิชาการส่งเสริมการเกษตรปฏิบัติการ เลื่อนขึ้นแต่งตั้งให้ ดำรงตำแหน่งนักวิชาการส่งเสริมการเกษตรชำนาญการ ตำแหน่งเลขที่ 6849 สำนักงานเกษตรอำเภอเมืองแพร่

 - นางสาวสิรมนตร์ คชสาร ตำแหน่งนักวิชาการส่งเสริมการเกษตรปฏิบัติการ เลื่อนขึ้นแต่งตั้งให้ดำรงตำแหน่งนักวิชาการส่งเสริมการเกษตรชำนาญการ ตำแหน่งเลขที่ 6908 สำนักงานเกษตรอำเภอสูงเม่น

 (3) หนังสือกรมส่งเสริมการเกษตร ที่ กษ1002/ว874 ลงวันที่ 24 มิถุนายน 2563 เรื่อง รับสมัครคัดเลือกบุคคลให้ดำรงตำแหน่งประเภทวิชาการ ระดับชำนาญการพิเศษ ซึ่งจังหวัดแพร่ มีตำแหน่งนักวิชาการ ส่งเสริมการเกษตรชำนาญการพิเศษ ประจำสำนักงานเกษตรอำเภอลองและอำเภอสอง จำนวน 2 ตำแหน่ง โดยให้ส่ง เอกสารประกอบการคัดเลือก จำนวน 6 ชุด จัดส่งให้กรมส่งเสริมการเกษตร ภายในวันที่ 15 กรกฎาคม 2563 ต่อไป

 **มติที่ประชุม** รับทราบ โดยในรายของนางสาวณปภัช แก้วเขียว ให้ฝ่ายบริหารทั่วไป แจ้งสิทธิใน การช่วยเหลือข้าราชการจากผลการโยกย้ายดังกล่าว เช่น ค่าเช่าบ้าน ค่าเบี้ยเลี้ยง ค่าพาหนะต่างๆ ตามสมควรต่อไป

 **4.2 กลุ่มส่งเสริมและพัฒนาการผลิต** นางสาวสริญญา ภูมิภู นักวิชาการส่งเสริมการเกษตรชำนาญการ แจ้งวาระงานดังนี้

 **4.2.1 โครงการระบบส่งเสริมเกษตรแบบแปลงใหญ่**

 **แนวทางการจัดชั้นคุณภาพของแปลงใหญ่ ประจำปี 2563**

 **วัตถุประสงค์**

 1. เพื่อประเมินผลเบื้องต้นในการดำเนินงานส่งเสริมการเกษตรแบบแปลงใหญ่แต่ละแปลง

 2. เพื่อกำหนดแนวทางการพัฒนาและปรับปรุงการดำเนินงานของแปลงใหญ่แต่ละแปลง

 **เป้าหมาย** ดำเนินการประเมินเพื่อจัดชั้นคุณภาพแปลงใหญ่ ดังนี้

 1. แปลงปี 2560 จำนวน 12 แปลง

 2. แปลงปี 2561 จำนวน 16 แปลง

 3. แปลงปี 2562 จำนวน 12 แปลง

 **การให้คะแนน แบ่งเป็น 5 ส่วน รวม 100 คะแนน ได้แก่**

 ส่วนที่ 1 : การรวมกลุ่มเกษตรกร 20 คะแนน

 ส่วนที่ 2 : การบริหารจัดการ 20 คะแนน

 ส่วนที่ 3 : ผลการดำเนินงาน 40 คะแนน

 ส่วนที่ 4 : การนำเทคโนโลยีและนวัตกรรมมาใช้ 10 คะแนน

 ส่วนที่ 5 : ความยั่งยืนในการดำเนินการ 10 คะแนน

 **การจัดแบ่งเกรด**

 เกรด A คะแนน 75 – 100

 เกรด B คะแนน 60 – 74

 เกรด C คะแนน น้อยกว่า 60







 **มติที่ประชุม** รับทราบ

 **4.2.2 โครงการเพิ่มประสิทธิภาพการผลิตสินค้าเกษตรให้ได้มาตรฐานและปลอดภัยเพื่อพัฒนาสู่ ระบบเกษตรกรรมยั่งยืน**

กิจกรรมหลัก พัฒนาศักยภาพการผลิตไม้ผลให้มีคุณภาพของจังหวัดแพร่ กิจกรรมย่อย พัฒนาศักยภาพไม้ผล ทุเรียน มะยงชิด ส้มโอ และมะม่วง โดย ณ วันที่ 29 มิถุนายน 2563 กลุ่มส่งเสริมและพัฒนาการผลิต ได้รับผลการรับสมัครเกษตรกรเข้าร่วมโครงการในเบื้องต้น ดังนี้ ทุเรียน 765 ราย, มะยงชิด 1,602 ราย, ส้มโอ 432 รายและมะม่วง 226 รายรวมทั้งสิ้น 3,025 ราย จากเป้าหมายทั้ง 4 ชนิดสินค้าที่ได้รับงบประมาณจากจังหวัดแพร่ 3,200 ราย (ชนิดละ 800 ราย) ในส่วนของมะยงชิด จะดำเนินการพิจารณาวิธีการคัดเลือกเกษตรกรอีกครั้งให้เหลือ 100 ราย/อำเภอ ต่อไป โดยกลุ่มส่งเสริมและพัฒนาการผลิต ได้กำหนดนัดหมายประชุมเจ้าหน้าที่งานไม้ผลทุกอำเภอเพื่อหารือร่วมกัน ในวันที่ 9 กรกฎาคม 2563 ที่ห้องประชุมองค์การบริหารส่วนตำบลแม่พุง อำเภอวังชิ้น เวลา 13.30 น.

**มติที่ประชุม** รับทราบ โดยในส่วนของเกษตรกรที่สมัครเกิน โดยเฉพาะมะยงชิด ให้เกษตรอำเภอดำเนินการติดต่อสอบถามเกษตรกรว่าสามารถเปลี่ยนเป็นส้มโอหรือมะม่วงได้หรือไม่ เพื่อจะได้บริหารจัดการงบประมาณ ที่ได้รับ โดยไม่ต้องดำเนินการคืนงบประมาณแก่จังหวัดแพร่ ซึ่งจะทำให้เสียโอกาสในการพัฒนาเกษตรกร

 **4.2.3 โครงการคลินิกเกษตรเคลื่อนที่**

 กลุ่มส่งเสริมและพัฒนาการผลิต ขอเชิญเกษตรอำเภอและเจ้าหน้าที่ ร่วมงานคลินิกเกษตรเคลื่อนที่ ครั้งที่ 3 ในวันที่ 9 กรกฎาคม 2563 ณ องค์การบริหารส่วนตำบลแม่พุง อำเภอวังชิ้น และครั้งที่ 4 ซึ่งเป็นคลินิกเพื่อเฉลิมพระเกียรติฯ ในวันที่ 29 กรกฎาคม 2563 ณ โรงเรียนองค์การบริหารส่วนจังหวัดแพร่บ้านไผ่ย้อย ตำบลน้ำเลา อำเภอร้องกวาง โดยพร้อมเพรียงกันต่อไป

**มติที่ประชุม** รับทราบ

**4.3 กลุ่มส่งเสริมและพัฒนาเกษตรกร** นายประดิษฐ์ สลีหล้า หัวหน้ากลุ่มส่งเสริมและพัฒนาเกษตรกร แจ้งวาระงานดังนี้

 **4.3.1 การสำรวจและบันทึกข้อมูลแรงงานย้ายถิ่นภาคเกษตร**

 กลุ่มส่งเสริมและพัฒนาเกษตรกร ได้รายงานผลบันทึกข้อมูลแรงงานย้ายถิ่นภาคเกษตร (สะสม) ณ วันที่ 15 มิถุนายน 2563 จำนวน 7 ราย

 **มติที่ประชุม** รับทราบ

 **4.3.2 โครงการส่งเสริมการปลูกพืชใช้น้ำน้อยเพื่อสร้างรายได้ให้แก่เกษตรกร**

 กรมส่งเสริมการเกษตร ได้แจ้งโอนเงินโครงการส่งเสริมการปลูกพืชใช้น้ำน้อยเพื่อสร้างรายได้ ให้แก่เกษตรกรงวดที่ 1 ของเกษตรกรอำเภอสูงเม่นและอำเภอร้องกวาง จะดำเนินการโอนเงินให้เกษตรกรประมาณปลายเดือนมิถุนายน 2563 และการโอนเงินงวดที่ 2 อำเภอสอง ให้รอทางกรมส่งเสริมการเกษตรแจ้งอีกครั้ง

 **มติที่ประชุม** รับทราบ

 **4.3.3 การเปิดใช้ระบบบันทึกข้อมูลเกษตรกรผู้ประสบภัยพิบัติด้านพืช (ระบบใหม่)**

 กรมส่งเสริมการเกษตร จะมีการชี้แจงการใช้งานระบบข้อมูลเกษตรกรผู้ประสบภัยพิบัติด้านพืช ระบบใหม่ผ่านทาง Video Conference ในวันที่ 16 กรกฎาคม 2563 เวลา 09.00 – 12.00 น. โดยจะให้ทดสอบใช้ระบบฯ ในระหว่างวันที่ 17 – 31 กรกฎาคม 2563 และเปิดใช้งานระบบจริง ตั้งแต่วันที่ 3 สิงหาคม 2563 เป็นต้นไปขอให้เกษตรอำเภอและเจ้าหน้าที่ผู้รับผิดชอบงานภัยธรรมชาติทุกอำเภอ ร่วมรับฟัง Video Conference ดังกล่าวด้วย

 **มติที่ประชุม** รับทราบ

 **4.3.4 การดำเนินการประกวดกลุ่มยุวเกษตรกร สมาชิกกลุ่มยุวเกษตรกร และที่ปรึกษากลุ่มยุวเกษตรกร ระดับเขต ประจำปี 2563**

 สำนักงานส่งเสริมและพัฒนาการเกษตรเขตที่ 6 จังหวัดเชียงใหม่ ได้กำหนดแผนการประกวด กลุ่มยุวเกษตรกร สมาชิกกลุ่มยุวเกษตรกร และที่ปรึกษากลุ่มยุวเกษตรกร ระดับเขต ประจำปี 2563 ในวันที่ 29 กรกฎาคม 2563 เวลา 13.00 – 16.00 น. ณ โรงเรียนองค์การบริหารส่วนจังหวัดแพร่บ้านไผ่ย้อย ตำบลน้ำเลา อำเภอร้องกวาง จังหวัดแพร่

 **มติที่ประชุม** รับทราบ

 **4.3.5 โครงการเพิ่มขีดความสามารถในการแข่งขันการเกษตรระดับภูมิภาค ปีงบประมาณ 2563 กิจกรรมการถ่ายทอดความรู้เพิ่มมูลค่าผลิตภัณฑ์เพื่อเตรียมความพร้อมสู่มาตรฐานการผลิตและแปรรูปอาหารอาหารปลอดภัย (งบกลุ่มจังหวัดภาคเหนือตอนบน 2)**

 กลุ่มส่งเสริมและพัฒนาเกษตรกร ได้ดำเนินการจัดอบรมเกษตรกรตามกิจกรรมดังกล่าว จำนวน 50 ราย ณ โรงแรมแพร่นครา เป็นที่เรียบร้อยแล้วเมื่อวันที่ 25 – 26 มิถุนายน 2563 ที่ผ่านมา และได้กำหนดจัดกิจกรรมศึกษาดูงานการแปรรูปสินค้าเกษตร ในพื้นที่จังหวัดลำพูน เชียงใหม่ และจังหวัดลำปาง ในระหว่างวันที่ 1 – 3 กรกฎาคม 2563 ต่อไป

 **มติที่ประชุม** รับทราบ

 **4.4 กลุ่มอารักขาพืช** นายสมเกียรติ ทะฤาษี หัวหน้ากลุ่มอารักขาพืช แจ้งวาระงานดังนี้

 **4.4.1 โครงการกลุ่มอารักขาพืช งบพัฒนาจังหวัดแพร่และงบกลุ่มจังหวัดภาคเหนือตอนบน 2**

 **(1) กิจกรรมส่งเสริมพัฒนาศักยภาพเกษตรผู้ปลูกพริกให้ได้ผลผลิตมีความปลอดภัยและ ได้คุณภาพมาตรฐาน (งบพัฒนาจังหวัดแพร่)**

 **เป้าหมาย** 100 ราย แบ่งเป็น

 - อำเภอหนองม่วงไข่ 40 ราย

 - อำเภอร้องกวาง 30 ราย

 - อำเภอสอง 30 ราย

 **กิจกรรมย่อย** การถ่ายทอดเทคโนโลยีการผลิตพริกปลอดภัยและได้มาตรฐาน กำหนดจัดการอบรมในวันที่ 9 – 10 กรกฎาคม 2563 ณ โรงแรมแพร่นครา ขอให้แจ้งเจ้าหน้าที่ผู้รับผิดชอบงานทั้ง 3 อำเภอ เข้าร่วมกิจกรรมดังกล่าวด้วย

 **(2) ส่งเสริมพัฒนาศักยภาพเกษตรกรผู้ปลูกผักให้ได้ผลผลิตมีความปลอดภัยและได้คุณภาพมาตรฐาน** (งบพัฒนาจังหวัดแพร่) มีกิจกรรมดังนี้

 - กลุ่มอารักขาพืช กำหนเจัดอบรมพัฒนากลุ่มเกษตรกรผู้ปลูกพืชผัก ในวันที่ 16 – 17 กรกฎาคม 2563 เป้าหมายเกษตรกร 100 ราย (เกษตรกรรายเดิมปี 2561-2562) ในพื้นที่ 8 อำเภอของจังหวัดแพร่ ณ โรงแรมแพร่นครา ตำบลในเวียง อำเภอเมืองแพร่ จังหวัดแพร่

 - การศึกษาดูงานการปลูกผักปลอดภัยและการบริหารจัดการกลุ่ม เกษตรกร 40 ราย เจ้าหน้าที่ 5 ราย กำหนดจัดในเดือนสิงหาคม 2563

 - การสนับสนุนปัจจัยการผลิต

 - การประชาสัมพันธ์และเชื่อมโยงตลาด จะได้ประสานกับกลุ่มยุทธศาสตร์และสารสนเทศที่ได้รับงบประมาณจัดงานประชาสัมพันธ์ บูรณาการจัดงานร่วมกันในช่วงเดือนสิงหาคมต่อไป

 **(3) กิจกรรมส่งเสริมการปลูกผักปลอดภัย** (งบกลุ่มจังหวัดภาคเหนือตอนบน 2) กลุ่มอารักขาพืชได้ดำเนินการจัดประชุมชี้แจงและอบรมเกษตรกร จำนวน 100 ราย เป็นที่เรียบร้อยแล้วเมื่อ 24 – 25 พฤษภาคม 2563 และในส่วนของการติดตั้งโรงเรือนปลูกผักทั้ง 8 จุดในพื้นที่จังหวัดแพร่ ได้เร่งรัดผู้รับเหมาให้ติดตั้งโรงเรือนให้แล้วเสร็จภายในเดือนกรกฏาคม 2563 ต่อไป

 **มติที่ประชุม** รับทราบ

 **4.4.2 การดำเนินการเกี่ยวกับวัตถุอันตรายพาราควอตและคลอร์ไพริฟอส**

 (1) ด้วยได้มีประกาศกระทรวงอุตสาหกรรม เรื่องบัญชีรายชื่อวัตถุอันตราย (ฉบับที่ 6) พ.ศ. 2563 กำหนดให้พาราควอตและคลอร์ไพริฟอสเป็นวัตถุอันตรายชนิดที่ 4 มีผลบังคับใช้ตั้งแต่วันที่ 1 มิถุนายน 2563 และ คำสั่งกรมวิชาการเกษตร เรื่องการดำเนินการเกี่ยวกับวัตถุอันตรายประเภทที่ 4 ที่กรมวิชาการเกษตรเป็นผู้รับผิดชอบ

 ทั้งนี้ ประกาศและคำสั่งดังกล่าว เกี่ยวข้องโดยตรงกับเกษตรกรในจังหวัดแพร่ ผู้ใช้สารพาราควอตและคลอร์ไพริฟอส รวมถึงหน่วยงานภายใต้กรมส่งเสริมการเกษตร จะไม่สามารถครอบครองและใช้สารดังกล่าวได้ ตั้งแต่วันที่ 1 มิถุนายน 2563 หากฝ่าฝืนจะมีบทลงโทษ จึงขอให้เกษตรอำเภอดำเนินการ ดังนี้

 - ประชาสัมพันธ์ให้กับเกษตรกรทราบและปฏิบัติตามประกาศกระทรวงอุตสาหกรรมและ คำสั่งกรมวิชาการเกษตร ดังกล่าว

 - มอบหมายเจ้าหน้าที่ตำบล ร่วมสำรวจวัตถุอันตรายพาราควอตและคลอร์ไพริฟอสในความครอบครอง ในพื้นที่สำนักงานเกษตรอำเภอร่วมกับสารวัตรเกษตร กรมวิชาการเกษตร หากพบการครอบครองหรือการใช้สารดังกล่าว ต้องปฏิบัติตามประกาศกระทรวงอุตสาหกรรมและคำสั่งกรมวิชาการเกษตรอย่างเคร่งครัด

 (2) แนวทางการบริหารจัดการวัตถุอันตราย ประเภทที่ 4 และคู่มือการปฏิบัติงานตามคำสั่งกรมวิชาการเกษตร

 ตามที่สำนักวิจัยและพัฒนาการเกษตรเขตที่ 1 จังหวัดเชียงใหม่ ได้จัดส่งสื่อประชาสัมพันธ์เผยแพร่ เรื่องแนวทางการบริหารจัดการวัตถุอันตรายชนิดที่ 4 (พาราควอต และคลอร์ไพริฟอส) และคู่มือการปฏิบัติงาน เรื่อง การดำเนินการเกี่ยวกับวัตถุอันตรายชนิดที่ 4 ที่กรมวิชาการเกษตรเป็นผู้รับผิดชอบ ซึ่งมีผู้เกี่ยวข้องต้องปฏิบัติตาม คือ เกษตรกร ร้านค้า ผู้ผลิต และผู้นำเข้า

 ทั้งนี้ สารไกลโฟเซตยังคงเป็นวัตถุอันตรายที่จำกัดการใช้ ซึ่งผู้เกี่ยวข้องต้องขออนุญาตใช้และจำหน่าย ครอบครองจากกรมวิชาการเกษตร ในส่วนของผู้รับจ้างพ่นและผู้พ่นที่เป็นลูกจ้างจะต้องผ่านการอบรม จากกรมวิชาการเกษตร โดยสามารถแจ้งความประสงค์ไปยังหน่วยงานของกรมวิชาการเกษตรได้โดยตรง จึงขอให้เผยแพร่ประชาสัมพันธ์ให้กับเกษตรกร ผู้ที่มีส่วนเกี่ยวข้อง และหน่วยงานในเขตพื้นที่รับผิดชอบเพื่อสร้างการรับรู้และแนวทางปฏิบัติอย่างถูกต้องตรงกัน

 **มติที่ประชุม** รับทราบ

 **4.4.3 โครงการป้องกันและกำจัดโรคใบด่างมันสำปะหลังจังหวัดแพร่**

 ตามมติคณะรัฐมนตรี เมื่อวันที่ 24 กันยายน 2562 ได้อนุมัติและเห็นชอบให้กรมส่งเสริมการเกษตร ดำเนินโครงการป้องกันและกำจัดโรคใบด่างมันสำปะหลัง และกรมส่งเสริมการเกษตรได้มีหนังสือที่ กษ 1010/ว 789 ลงวันที่ 10 มิถุนายน 2563 แจ้งให้ทุกจังหวัดเฝ้าระวังการระบาดและแนวทางการดำเนินการป้องกันและกำจัดโรคใบด่างมันสำปะหลัง โดยให้แต่งตั้งคณะทำงานขับเคลื่อนโครงการป้องกันและกำจัดโรคใบด่าง มันสำปะหลัง

 ทั้งนี้ จังหวัดแพร่ ยังคงเป็นจังหวัดที่ไม่พบการแพร่ระบาดของโรคใบด่างมันสำปะหลังแต่เนื่องจากสถานการณ์การระบาดของโรคใบด่างมันสำปะหลังมีแนวโน้มเพิ่มมากขึ้น โดยเฉพาะพื้นที่ใกล้เคียงจังหวัดแพร่ (อำเภอแม่พริก จังหวัดลำปาง) สาเหตุเกิดจากการเคลื่อนย้ายต้นพันธุ์ หรือท่อนพันธุ์มันสำปะหลังที่เป็นโรคใบด่าง มันสำปะหลังไปปลูกทั้งในพื้นที่ที่มีการระบาดเดิมและพื้นที่ที่ไม่เคยพบ การแพร่ระบาดมาก่อน จังหวัดแพร่ จึงได้แต่งตั้งคณะทำงานวางแผนขับเคลื่อนการดำเนินงานโครงการป้องกันและกำจัดโรคใบด่างมันสำปะหลัง จังหวัดแพร่ ดังนี้

องค์ประกอบคณะทำงานฯ

1. รองผู้ว่าราชการจังหวัดแพร่ (ที่กำกับดูแล) ประธานคณะทำงาน

2. เกษตรและสหกรณ์จังหวัดแพร่ คณะทำงาน

3. ปฏิรูปที่ดินจังหวัดแพร่ คณะทำงาน

4. ผู้อำนวยการศูนย์วิจัยและพัฒนาการเกษตรแพร่ คณะทำงาน

5. พาณิชย์จังหวัดแพร่ คณะทำงาน

6. ผู้บังคับการตำรวจภูธรจังหวัดแพร่ คณะทำงาน

7. ท้องถิ่นจังหวัดแพร่ คณะทำงาน

8. ประชาสัมพันธ์จังหวัดแพร่ คณะทำงาน

9. เกษตรจังหวัดแพร่ คณะทำงานและเลขานุการ

10. หัวหน้ากลุ่มอารักขาพืช สำนักงานเกษตรจังหวัดแพร่ คณะทำงานและผู้ช่วยเลขานุการ

 **มีหน้าที่**

1. วางแผนขับเคลื่อนการดำเนินงานโครงการป้องกันและกำจัดโรคใบด่างมันสำปะหลัง และ รายงานผลการดำเนินการให้กระทรวงเกษตรและสหกรณ์ทราบ

2. บริหารจัดการโครงการเพื่อให้การแก้ไขปัญหาโรคใบด่างมันสำปะหลังเกิดประสิทธิภาพ รวมทั้งรับฟังความคิดเห็นจากทุกภาคส่วนเพื่อแก้ไขปัญหาอุปสรรคในการดำเนินงานต่างๆ

3. ประชาสัมพันธ์ และสร้างการรับรู้ให้กับเกษตรกรและผู้เกี่ยวข้อง เกี่ยวกับมาตรการแก้ไขปัญหาการระบาดของใบด่างมันสำปะหลังและแนวทางการดำเนินโครงการ

4. กำหนดมาตรการทางการปกครอง เพื่อแก้ไขปัญหาการระบาดในพื้นที่

5. สนับสนุนการใช้มาตรการทางกฎหมายที่กระทรวงเกษตรและสหกรณ์ และกระทรวงพาณิชย์กำหนด

6. มีอำนาจแต่งตั้งคณะทำงานที่เกี่ยวข้องตามความเหมาะสม

7. ปฏิบัติหน้าที่อื่น ๆ ตามที่ได้รับมอบหมาย

 **ประกาศและระเบียบที่เกี่ยวข้องกับโรคใบด่างมันสำปะหลัง**

- มติคณะรัฐมนตรี เมื่อวันที่ 24 กันยายน 2562 เรื่องการดำเนินการโครงการป้องกันและกำจัด โรคใบด่างมันสำปะหลัง

 - ประกาศคณะกรรมการส่วนจังหวัดว่าด้วยราคาสินค้าและบริการจังหวัดแพร่ ฉบับที่ 1 พ.ศ. 2563 เรื่อง การควบคุมการขนย้ายต้นพันธุ์ ท่อนพันธุ์มันสำปะหลัง (บังคับใช้ 1 ปี : ประกาศ ณ วันที่ 8 มกราคม 2563)

 - ประกาศคณะกรรมการส่วนจังหวัดว่าด้วยราคาสินค้าและบริการจังหวัดแพร่ ฉบับที่ 1 พ.ศ. 2563 เรื่อง หลักเกณฑ์และวิธีการในการขออนุญาต การอนุญาตแบบหนังสืออนุญาตและวิธีการขนย้ายต้นพันธุ์ท่อนพันธุ์มันสำปะหลัง (บังคับใช้ 1 ปี : ประกาศ ณ วันที่ 8 มกราคม 2563)

 **มติที่ประชุม** รับทราบ

 **4.4.4 ผลการจัดส่งรายงานแปลงพยากรณ์ จำนวน 25 แปลง**

 **หมายเหตุ :** ชนิดพืชในพื้นที่เสี่ยงกรมส่งเสริมการเกษตรเป็นผู้กำหนด

|  |  |  |  |  |
| --- | --- | --- | --- | --- |
| **อำเภอ** | **จำนวนแปลงพยากรณ์** | **ชนิดพืช** | **จำนวนแปลงที่รายงาน** | **รวมแปลง** |
| **พื้นที่ ศจช. 2 แปลง** | **พื้นที่เสี่ยง** | **พุธที่ 3** | **พุธที่ 10** | **พุธที่17** | **พุธที่ 24** | **เป้า** | **รายงาน** |
| **เมืองแพร่** | 3 | ข้าว  | ข้าว | 3 | 3 | 3 | 3 | 12 | 12 |
| ร้องกวาง | 3 | ข้าว  | ข้าวโพด | 3 | 3 | 3 | 3 | 12 | 12 |
| ลอง | 3 | ข้าว, มันสำปะหลัง | มันปะหลัง | 3 | 3 | 3 | 3 | 12 | 12 |
| สูงเม่น | 3 | ข้าว  | ข้าว | 3 | 3 | 3 | 2 | 12 | 11 |
| เด่นชัย | 4 | ข้าวโพด, ยางพารา | ข้าว, มันสำปะหลัง | 4 | 4 | 4 | 1 | 16 | 13 |
| สอง | 3 | ข้าว  | ข้าวโพด | 3 | 3 | 3 | 3 | 12 | 12 |
| วังชิ้น | 3 | ส้มเขียวหวาน  | ข้าว | 3 | 3 | 3 | 3 | 12 | 12 |
| หนองม่วงไข่ | 3 | ข้าว  | ข้าว | 3 | 3 | 3 | 3 | 12 | 12 |
| **รวม** | **25** |  | **25** | **25** | **25** | **21** | **100** | **96** |

 **4.4.5 การรายงานการระบาดศัตรูพืชสำคัญ** (ข้อมูล ณ วันที่ 29 มิถุนายน 2563)

|  |  |  |
| --- | --- | --- |
| **อำเภอ** | **ชนิดพืชที่รายงาน/พื้นที่ยืนต้น (ไร่)** | **รวมชนิดพืช** |
| **ข้าว** | **ข้าวโพด** | **มันสำปะหลัง** | **ปาล์มน้ำมัน** | **ยางพารา** | **อ้อย** |
| เมืองแพร่ | 0.00 | 0.00 | 309.00 | 0.00 | 0.00 | 0.00 | 3 |
| ร้องกวาง | 0.00 | 880.00 | 192.50 | 680.00 | 11,382.00 | 1,191.00 | 6 |
| ลอง | 0.00 | 22,297.00 | 3,797.00 | 0.00 | 8,720.00 | 0.00 | 4 |
| สูงเม่น | 0.00 | 0.00 | 160.00 | 0.00 | 253.00 | 0.00 | 4 |
| เด่นชัย | 6,750.00 | 155.00 | 2,400.00 | 0.00 | 1,856.00 | 0.00 | 4 |
| สอง | 5,325.00 | 16,673.00 | 11.00 | 0.00 | 0.00 | 0.00 | 3 |
| วังชิ้น | 0.00 | 0.00 | 258.00 | 124.00 | 2,443.00 | 0.00 | 5 |
| หนองม่วงไข่ | 2,515.00 | 1,011.00 | 0.00 | 1.5 | 0.00 | 0.00 | 3 |
| **รวม** | **14,590.00** | **41,016.00** | **7,127.50** |  **805.50** | **24,654.00** | **1,191.00** |  |

หมายเหตุ ขอให้อำเภอตรวจสอบข้อมูล ดังนี้

 1. ตรวจสอบพื้นที่ยืนต้นให้ตรงกับพื้นที่ปลูกในระบบทะเบียนเกษตรกรและระบบ รต.รอ.

 2. ตรวจสอบพื้นที่ยืนต้นตามอายุพืชให้สอดคล้องกับความเป็นจริง เพราะการรายงานในระบบจะจำแนกพื้นที่ปลูกตามอายุพืช เช่น <40 วัน, 40-60 วัน, >60 วัน

 3. รายงานผลการเก็บเกี่ยวผลผลิตให้สอดคล้องกับความเป็นจริง

 **มติที่ประชุม** รับทราบ

 **4.4.6 การติดตามการระบาดหนอนกระทู้ข้าวโพดลายจุด (FAW)**

 ด้วยในขณะนี้ เกษตรกรได้เริ่มต้นฤดูการผลิตข้าวโพดเลี้ยงสัตว์ในพื้นที่จังหวัดแพร่ ขอให้เกษตรอำเภอ ดำเนินการประชาสัมพันธ์แนวทางการป้องกัน แก้ไขการระบาดของหนอนกระทู้ข้าวโพดลายจุด ภายในพื้นที่อย่างต่อเนื่อง โดยเฉพาะข้าวโพดที่อายุ 1 – 2 เดือน หากพบการระบาดขอให้ทำหนังสือแจ้งกลุ่มอารักขาพืชและศูนย์วิจัยและพัฒนาการเกษตรแพร่ ทั้งสองทางเพื่อความรวดเร็วในการประสานงานให้ความช่วยเหลือเกษตรกร

 **มติที่ประชุม** รับทราบ

 **4.5 กลุ่มยุทธศาสตร์และสารสนเทศ** นายภูวสิษฏ์ จันทร์ทอง หัวหน้ากลุ่มยุทธศาสตร์และสารสนเทศ แจ้งวาระงานดังนี้

 **4.5.1 งานระบบส่งเสริมการเกษตรและงานส่งเสริมการเกษตรเชิงพื้นที่**

 ด้วยรองอธิบดีกรมส่งเสริมการเกษตร (นายอาชว์ชัยชาญ เลี้ยงประยูร) ได้จัดการประชุมทางไกลเมื่อวันที่ 23 มิถุนายน 2563 มอบหมายให้กองวิจัยและพัฒนางานส่งเสริมการเกษตร (กวพ.) และสำนักพัฒนาและถ่ายทอดเทคโนโลยีส่งเสริมการเกษตร (สพท.) ดำเนินนโยบายการพัฒนาบุคลากร (Training) ผ่านงานส่งเสริมการเกษตร เชิงพื้นที่ ร่วมกับคณาจารย์มหาวิทยาลัยสุโขทัยธรรมาธิราชและนายไพรัช หวังดี ที่ปรึกษากรมการข้าว โดยการใช้วิธีการเรียนรู้ทางไกลเพื่อทดแทนหลักสูตร นวส.มืออาชีพ ซึ่งได้คืนงบประมาณให้สำนักงานประมาณไป ประกอบด้วยหลักสูตร “พี่เลี้ยง (Mentor) ในงานส่งเสริมการเกษตรเชิงพื้นที่” เป้าหมายได้แก่ บุคลากรส่งเสริมการเกษตร ที่มีความชำนาญในด้านงานการจัดทำแผนพัฒนาการเกษตร การทำเวทีชุมชน ประสบการณ์การทำงานไม่น้อยกว่า 7 ปี จำนวนจังหวัดละไม่เกิน 5 ราย และหลักสูตร “การทำแผนพัฒนาการเกษตรแบบมีส่วนร่วม” เป้าหมาย คือ นักวิชาการส่งเสริมการเกษตรระดับจังหวัดและอำเภอรุ่นใหม่ อายุงาน 1 – 7 ปี ไม่จำกัดจำนวน ที่ต้องการพัฒนาทักษะ วิธีการจัดทำเวทีทำแผนพัฒนาการเกษตรอย่างถูกต้อง โดยการเรียนรู้ 2 หลักสูตร เป็นการเรียนทางไกลผ่านระบบสื่อสารทางไกล Microsoft Team และกำหนดให้มีการฝึกปฏิบัติจริงผ่านเวทีงานส่งเสริมการเกษตร เชิงพื้นที่ (จังหวัดแพร่ดำเนินการจัดเวทีฯ ไปแล้ว 2 ครั้ง) ในช่วงระหว่างเดือนกรกฎาคม - กันยายน หลักสูตรละ 3 วัน โดยผู้ผ่านการอบรมและประเมินผล จะได้รับใบประกาศจากกรมส่งเสริมการเกษตรและบันทึกในทะเบียนประวัติ กพ.7 ทั้งนี้ กรมส่งเสริมการเกษตร จะได้ดำเนินการจัดส่งใบสมัครเข้าร่วมหลักสูตรดังกล่าว ภายในต้นเดือนกรกฏาคมต่อไป

 ในส่วนของจังหวัดแพร่ ขอให้นักวิชาการส่งเสริมการเกษตรที่ได้เข้าร่วมเวทีงานส่งเสริมการเกษตรเชิงพื้นที่ปี 2563 ของจังหวัดและอำเภอ ดำเนินการสมัครเข้าร่วมหลักสูตรการทำแผนพัฒนาการเกษตรแบบมี ส่วนร่วมทุกราย สำหรับเจ้าหน้าที่รายอื่นๆ ก็สามารถสมัครเข้าร่วมหลักสูตรได้เช่นกัน (ไม่บังคับ)

 **มติที่ประชุม** รับทราบ

 **4.5.2 งานศูนย์เรียนรู้การเพิ่มประสิทธิภาพการผลิตสินค้าเกษตร (ศพก.)**

(**1) การติดตามการดำเนินโครงการศูนย์เรียนรู้การเพิ่มประสิทธิภาพการผลิตสินค้าเกษตร และ ศูนย์เครือข่าย** ตามที่ กรมส่งเสริมการเกษตรให้ดำเนินกิจกรรมการพัฒนาศักยภาพของ ศพก. และศูนย์เครือข่าย เพื่อเป็นการพัฒนาศักยภาพ ศพก. และศูนย์เครือข่ายให้มีความพร้อมในการเป็นแหล่งเรียนรู้ด้านการเกษตรของชุมชน และเป็นสถานที่ให้บริการข่าวสารและบริการด้านการเกษตร กลุ่มยุทธศาสตร์และสารสนเทศ สำนักงานเกษตร จังหวัดแพร่ ได้กำหนดแผนการติดตามการดำเนินงานกิจกรรมการพัฒนาศักยภาพของ ศพก. และศูนย์เครือข่าย ประจำเดือน กรกฎาคม 2563 ดังนี้

|  |  |  |
| --- | --- | --- |
| **วันที่** | **อำเภอ** | **สถานที่** |
| 15 กรกฎาคม 2563 | สูงเม่น | 1. ศพก.อำเภอสูงเม่น2. ศูนย์เครือข่ายศูนย์เรียนรู้การเลี้ยงไก่พื้นเมืองและไก่สวยงาม3. ศูนย์เครือข่ายสวนมหาลัยชีวิต4. ศูนย์เครือข่ายบ้านสวนเมฆนภา |
| 21 กรกฎาคม 2563 | เด่นชัย | 1. ศพก.อำเภอเด่นชัย2. ศูนย์เครือข่ายบ้านสวนหลวง3. ศูนย์เครือข่ายบ้านฮ้านน้ำหม้อ4. ศูนย์เครือข่ายสวนเกษตรเพชรเมืองแพร่ |
| 22 กรกฎาคม 2563 | สอง | 1. ศพก.อำเภอสอง2. ศูนย์เครือข่ายศูนย์เรียนรู้เศรษฐกิจพอเพียง ตำบลบ้านหนุน3. ศูนย์เครือข่ายศูนย์เมล็ดพันธุ์ข้าว ตำบลห้วยหม้าย4. ศูนย์เครือข่ายศูนย์ประมง ตำบลแดนชุมพล |

 **มติที่ประชุม** รับทราบ

 **(2) แนวทางการเตรียมความพร้อมการคัดเลือกและแต่งตั้งคณะกรรมการ ศพก. ระดับอำเภอ ชุดใหม่** (วาระการดำรงตำแหน่ง 18 ตุลาคม 2563 - 18 ตุลาคม 2565) ตามที่คณะกรรมการ ศพก. ทุกระดับ ชุดปัจจุบัน จะครบวาระการดำรงตำแหน่ง 2 ปี ในวันที่ 17 ตุลาคม 2563 จึงต้องดำเนินการคัดเลือกและแต่งตั้ง คณะกรรมการ ศพก. ทุกระดับ ชุดใหม่ ตามระเบียบกระทรวงเกษตรและสหกรณ์ว่าด้วยการบริหารงานศูนย์เรียนรู้การเพิ่มประสิทธิภาพการผลิตสินค้าเกษตร (ศพก.) พ.ศ. 2560 ดังนั้น ขอให้ทุกอำเภอเตรียมความพร้อมในเบื้องต้น ดังนี้

1) ทบทวนคำสั่งคณะกรรมการ ศพก. ฯ (ชุดปัจจุบัน) และสรุปผลการดำเนินงานที่ผ่านมา เพื่อใช้เป็นข้อมูลประกอบการประชุมหารือร่วมกับประธาน ศพก. (เกษตรกรต้นแบบ/เจ้าของที่ตั้งแปลง ศพก.)

2) วางแผนกำหนดวันประชุมหารือร่วมกับประธาน ศพก. เพื่อพิจารณาคัดเลือกคณะกรรมการ ศพก. ระดับอำเภอ ซึ่งมีประเด็นสำคัญคือ การชี้แจงและสร้างความเข้าใจ เรื่อง การปรับปรุงและแก้ไของค์ประกอบของคณะกรรมการ ศพก. ฯ ในประเด็น

- การกำหนดจำนวนเกษตรกรต้นแบบศูนย์เครือข่ายของ ศพก. (3 - 5 คน)

- กำหนดให้ "ผู้แทน ศบกต." จำนวน 1 คน เข้าร่วมเป็นคณะกรรมการ ศพก. ฯ (ชุดใหม่)

**บัญชีรายชื่อแนบท้ายคำสั่งคณะอนุกรรมการพัฒนาการเกษตรและสหกรณ์จังหวัด…..**

**ที่ ...../ 2563 ลงวันที่ ..... ตุลาคม พ.ศ. 2563**

**เรื่อง แต่งตั้งคณะกรรมการศูนย์เรียนรู้การเพิ่มประสิทธิภาพการผลิตสินค้าเกษตร (ศพก.) ระดับอำเภอ**

1. คณะที่ 1 คณะกรรมการศูนย์เรียนรู้การเพิ่มประสิทธิภาพการผลิตสินค้าเกษตร (ศพก.) อำเภอ.....

|  |  |  |  |
| --- | --- | --- | --- |
| 1.1 | (ชื่อ - สกุล) | เกษตรกรต้นแบบ | ประธานกรรมการ |
| 1.2 | (ชื่อ - สกุล) | เกษตรกรผู้นำตำบล..... | กรรมการ |
| 1.3 | (ชื่อ - สกุล) | เกษตรกรผู้นำตำบล..... | กรรมการ |
| 1.4 | (ชื่อ - สกุล) | เกษตรกรผู้นำตำบล..... | กรรมการ |
| 1.5 | (ชื่อ - สกุล) | เกษตรกรผู้นำตำบล..... | กรรมการ |
| 1.6 | (ชื่อ - สกุล) | เกษตรกรผู้นำตำบล..... | กรรมการ |
| 1.7 | (ชื่อ - สกุล) | เกษตรกรต้นแบบศูนย์เครือข่ายด้านเศรษฐกิจพอเพียง | กรรมการ |
| 1.8 | (ชื่อ - สกุล) | เกษตรกรต้นแบบศูนย์เครือข่ายด้านเกษตรผสมผสาน | กรรมการ |
| 1.9 | (ชื่อ - สกุล) | เกษตรกรต้นแบบศูนย์เครือข่ายด้านไร่นาสวนผสม | กรรมการ |
| 1.10 | (ชื่อ - สกุล) | เกษตรกรต้นแบบศูนย์เครือข่ายด้านการจัดการดินปุ๋ยชุมชน | กรรมการ |
| 1.11 | (ชื่อ - สกุล) | เกษตรกรต้นแบบศูนย์เครือข่ายด้านการจัดการศัตรูพืชชุมชน | กรรมการ |
| 1.12 | (ชื่อ - สกุล) | ผู้ทรงคุณวุฒิด้านการเกษตรและสหกรณ์ | กรรมการ |
| 1.13 | (ชื่อ - สกุล) | ผู้ทรงคุณวุฒิด้านการเกษตรและสหกรณ์ | กรรมการ |
| 1.14 | (ชื่อ - สกุล) | ผู้ทรงคุณวุฒิด้านการเกษตรและสหกรณ์ | กรรมการ |
| 1.15 | (ชื่อ - สกุล) | ผู้แทน ศบกต. ตำบล... | กรรมการ |
| 1.16 | (ชื่อ - สกุล) | นักวิชาการส่งเสริมการเกษตรสำนักงานเกษตรอำเภอ... | ผู้ประสานงาน |

**มติที่ประชุม** รับทราบ

**(3) การถอดบทเรียน ศพก.** กองวิจัยและพัฒนางานส่งเสริมการเกษตร กรมส่งเสริมการเกษตร ได้แจ้งกำหนดแผนการถอดบทเรียน ศพก.การผลิตพืชปลอดภัย ในวันที่ 10 กรกฎาคม 2563 ณ ศูนย์เรียนรู้เศรษฐกิจพอเพียงและเทคโนโลยีการเกษตร ต.ห้วยอ้อ อ.ลอง จ.แพร่ (ศพก.นายสุริยา ขันแก้ว)

**ประเด็นถอดบทเรียน “การทำเกษตรปลอดภัย”**

|  |  |
| --- | --- |
| **ประเด็นหลัก** | **ประเด็นย่อย** |
| **ศพก.** | **ประวัติความเป็นมา**- เกษตรกรต้นแบบ - ศพก. |
| **การทำเกษตรปลอดภัย** | **1. แรงจูงใจที่ทำเกษตรปลอดภัย****2. มาตรฐานที่ได้ (GAP,อินทรีย์)**- หน่วยงานที่รับรอง- แหล่งศึกษาหาความรู้**3.ภาคีเครือข่ายที่สนับสนุนการทำงาน**- หน่วยงานภาครัฐ- เครือข่าย ศพก.- YSF-แปลงใหญ่ฯลฯ**4.วิธีดำเนินการ (ต้นน้ำ-ปลายน้ำ)**- ขั้นตอนการปลูก- ขั้นตอนการดูแลรักษา- การตลาด (การเก็บรักษา,แปรรูป,แหล่งรับซื้อ,การขนส่ง)-เทคโนโลยี นวัตกรรมที่ใช้ใน ศพก.**5.ประโยชน์ที่ได้รับจากการทำเกษตรปลอดภัย****6.กำหนดเป้าหมายไว้อย่างไร (เป้าหมายลำดับถัดไป)****7.ปัจจัยความสำเร็จ****8.สิ่งดีดีที่คาดไม่ถึง****9.ปัญหาอุปสรรค และแนวทางแก้ไข****10.การขยายผลสู่พื้นที่ใกล้เคียง** |

 **มติที่ประชุม** รับทราบ

 **4.5.3 งานทะเบียนเกษตรกร (ทบก.)**

 **(1) การดำเนินงานขึ้นทะเบียนและปรับปรุงข้อมูลทะเบียนเกษตรกร เพื่อใช้ในโครงการช่วยเหลือเกษตรกรที่ได้รับผลกระทบจากการระบาดของโรคติดเชื้อไวรัสโคโรนา ๒๐1๙ ของกระทรวงเกษตรและสหกรณ์**

 ตามมติคณะรัฐมนตรี (ครม.) เมื่อวันที่ 16 มิถุนายน 2563 ได้อนุมัติ โครงการช่วยเหลือเกษตรกรที่ได้รับผลกระทบจากการระบาดของโรคโควิด-19 ของกระทรวงเกษตรและสหกรณ์ เพิ่มเติมดังนี้

 1) เพิ่มกลุ่มเป้าหมายเกษตรกร รวมถึง**เกษตรกรที่ด้อยโอกาสและยังไม่สามารถเข้าถึงโครงสร้างพื้นฐานด้านการเกษตร** (ไม่มีเอกสารสิทธิ์ที่ดิน กลุ่มที่ 2) จำนวน 137,093 ราย ทั้งนี้ ต้องเป็นผู้ได้รับผลกระทบจากการระบาดของโรคโควิด-19 และผ่านการตรวจสอบความซ้ำซ้อนกับผู้ได้รับสวัสดิการผ่านระบบข้าราชการของกรมบัญชีกลาง และระบบประกันสังคมของสำนักงานประกันสังคม รวมทั้งมาตรการอื่นใดของรัฐที่เกี่ยวข้องกับการเยียวยาจากผลกระทบของโรคโควิด-19 แล้ว เพื่อให้ความช่วยเหลือเกษตรกรกลุ่มดังกล่าวเป็นไปอย่างเท่าเทียมการดำเนินการดังกล่าวอยู่ภายใต้กรอบวงเงิน และจำนวนเกษตรกลุ่มเป้าหมายไม่เกิน 10 ล้านราย ตามมติคณะรัฐมนตรีเมื่อวันที่ 23 เมษายน 2563 มากไปกว่านั้น ครม. ได้เห็นชอบในหลักการ

 2) การขยายเวลาการจ่ายเงินให้แก่เกษตรกรที่ได้รับผลกระทบจากโรคโควิด-19 ที่ไม่สามารถขึ้นทะเบียนและปรับปรุงทะเบียนเกษตรได้อย่างสมบูรณ์ ภายในวันที่ 15 พฤษภาคม 2563 จำนวนประมาณ 120,000 ราย ซึ่งส่วนใหญ่เป็นผู้ขึ้นทะเบียนเกษตรกรไว้กับกรมส่งเสริมการเกษตรในรอบการผลิตที่ผ่านมาแล้วโดยมอบหมายให้กระทรวงเกษตรและสหกรณ์ **ดำเนินการลงทะเบียนเกษตรกรให้แล้วเสร็จภายในวันที่ 15 กรกฎาคม 2563 (ทุกขั้นตอน กรมส่งเสริมการเกษตร จะตัดยอดส่งสำนักงานเศรษฐกิจการเกษตร ภายในเวลา 24.00 น. ของทุกวัน)**

 ซึ่งในจังหวัดแพร่ ได้มียื่นเอกสารไว้ ภายใน 15 พฤษภาคม 2563 โดยมีเป้าหมายแต่ละอำเภอ ดังนี้ โดยให้ยึดตามยอดนี้ ไม่เกินไปจากเป้าหมายที่กำหนด

|  |  |
| --- | --- |
| **อำเภอ** | **ด้านพืช กลุ่มเป้าหมายที่ 3****คาดว่าจะปลูก ภายใน 30 มิ.ย. 63** |
| เมืองแพร่ | 222 |
| ร้องกวาง | 431 |
| ลอง | 203 |
| สูงเม่น | 430 |
| เด่นชัย | 98 |
| สอง | 403 |
| วังชิ้น | 350 |
| หนองม่วงไข่ | 70 |
| **รวม** | **2,207** |

 (2) การขึ้นและปรับปรุงทะเบียนเกษตรกร ปีงบประมาณ 2563

 ผลการดำเนินการ ณ วันที่ 25 มิถุนายน 2563





 **รายงานผลการยกเลิกทะเบียนเกษตรกร กรณีไม่มาปรับปรุงกิจกรรมการเกษตรเกินกว่า 3 ปี (ตามสถานที่ขึ้นทะเบียน)**

|  |  |
| --- | --- |
| **จังหวัด/อำเภอ** | **จำนวนครัวเรือน** |
| [**แพร่**](http://farmer.doae.go.th/report/report_profile_expire_al/report_profile_expire_al_th) | **5,369** |
| [เมืองแพร่](http://farmer.doae.go.th/report/report_profile_expire_al/report_profile_expire_al_ap/54/01) | 864 |
| [ร้องกวาง](http://farmer.doae.go.th/report/report_profile_expire_al/report_profile_expire_al_ap/54/02) | 254 |
| [ลอง](http://farmer.doae.go.th/report/report_profile_expire_al/report_profile_expire_al_ap/54/03) | 673 |
| [สูงเม่น](http://farmer.doae.go.th/report/report_profile_expire_al/report_profile_expire_al_ap/54/04) | 1,838 |
| [เด่นชัย](http://farmer.doae.go.th/report/report_profile_expire_al/report_profile_expire_al_ap/54/05) | 51 |
| [สอง](http://farmer.doae.go.th/report/report_profile_expire_al/report_profile_expire_al_ap/54/06) | 1,204 |
| [วังชิ้น](http://farmer.doae.go.th/report/report_profile_expire_al/report_profile_expire_al_ap/54/07) | 393 |
| [หนองม่วงไข่](http://farmer.doae.go.th/report/report_profile_expire_al/report_profile_expire_al_ap/54/08) | 92 |

**ผลการวาดแปลง ณ วันที่ 25 มิถุนายน 2563**



 ทั้งนี้ขอให้อำเภอที่ดำเนินการยังไม่ถึงเป้าหมายให้ดำเนินให้ครบ 100 เปอร์เซ็นต์ เพื่อจะได้เป็นไปตามงบประมาณที่ได้รับจัดสรรการเบิกจ่ายงบประมาณ โครงการขึ้นและปรับปรุงทะเบียนเกษตรกร ปีงบประมาณ 2563 ขอให้อำเภอส่งเอกสารเบิกจ่ายให้แล้วเสร็จ **ภายในเดือนสิงหาคม 2563**

 (3) เน้นย้ำ การบันทึกการจัดเก็บและรายงานข้อมูลภาวการณ์ผลิตพืชระดับตำบล (รต.รอ.) ขอให้ดำเนินการบันทึกภายในวันพฤหัสบดีของสัปดาห์ที่ 4 ของทุกเดือน ทั้งนี้ กรมส่งเสริมการเกษตร จะนำผลการรายงานผล รต.รอ. จำนวน 5 เดือน (เมษายน – สิงหาคม 2563) มาเป็นตัวชี้วัดผลการปฏิบัติราชการทุกระดับ รอบที่ 2/2563 ว่ามีความใกล้เคียงกับการขึ้นทะเบียนเกษตรกร (ทบก.) ข้อมูลเอกภาพและข้อมูลแผนที่ภาพถ่ายหรือไม่ ทั้งนี้ รายละเอียดกรมส่งเสริมการเกษตรจะส่งแจ้งตามมาภายหลัง จึงขอให้อำเภอดำเนินการบันทึกข้อมูล รต.รอ.ให้เป็นปัจจุบันและมีความใกล้เคียงฐานข้อมูลในระบบสารสนเทศต่างๆของกรมส่งเสริมการเกษตรให้มากที่สุด

 **มติที่ประชุม** รับทราบ

 **4.6 อำเภอเมืองแพร่** นางอุมาวลี ใจเอื้อ เกษตรอำเภอเมืองแพร่ รายงานเรื่องเพื่อทราบ ดังนี้

 (1) ความก้าวหน้าผลการติดตั้งระบบสาธารณูปโภค ไฟฟ้า ประปา อินเตอร์เนตและการขนย้ายวัสดุ อุปกรณ์ของสำนักงานเกษตรอำเภอเมืองแพร่แห่งใหม่ คาดว่าจะแล้วเสร็จภายใน 7 กรกฎาคม 2563 และจะมีการทำบุญตักบาตรเปิดที่ทำการอาคารสำนักงานอย่างเป็นทางการ ในวันที่ 9 กรกฎาคม 2563 ต่อไป ขอเชิญเกษตรจังหวัด หัวหน้ากลุ่ม/ฝ่าย เกษตรอำเภอและเจ้าหน้าที่ทุกท่านเข้าร่วมงานต่อไป

 **มติที่ประชุม** รับทราบ

 **4.7 อำเภอสูงเม่น** นางสุเมธา คาระโก นักวิชาการส่งเสริมการเกษตรชำนาญการพิเศษ รายงานเรื่อง เพื่อทราบ ดังนี้

 (1) สำนักงานเกษตรอำเภอสูงเม่น ได้ดำเนินการอบรมเกษตรโครงการหนึ่งใจ..เกษตรกร ซึ่งเป็นโครงการในมูลนิธิมิราเคิลออฟไลฟ์ของทูลกระหม่อมหญิงอุบลรัตน์ฯ ได้ดำเนินการอบรมเกษตรกรกลุ่มผู้ใช้น้ำอ่างเก็บน้ำแม่มาน ตำบลหัวฝาย จำนวน 70 ราย หลักสูตรการใช้น้ำอย่างรู้คุณค่าและการอารักขาพืช เรียบร้อยแล้ว และกำหนดนำเกษตรกร 10 ราย ไปศึกษาดูงาน ณ ศูนย์เรียนรู้ศาสตร์พระราชา นายมาโนชญ์ เทศอินทร์ ปราชญ์เกษตรกรต้นแบบ ตำบลแม่กา อำเภอเมืองพะเยา จังหวัด พะเยา ในวันที่ 1 – 2 กรกฎาคม 2563

 **มติที่ประชุม** รับทราบ

 **4.8 อำเภอร้องกวาง** นายภูเบศ สิริธราพงษ์ รักษาการเกษตรอำเภอร้องกวาง รายงานเรื่องเพื่อทราบดังนี้

 (1) สำนักงานเกษตรอำเภอร้องกวาง ได้ดำเนินการออกใบอนุญาตขนย้ายผลผลิตทางการเกษตร ในพื้นที่อำเภอร้องกวาง โดยเฉพาะสินค้าพืชผัก

 **มติที่ประชุม** รับทราบ

 **4.9 อำเภอสอง** นางหนึ่งฤทัย กองนำ เกษตรอำเภอสอง รายงานเรื่องเพื่อทราบ ดังนี้

 (1) สำนักงานเกษตรอำเภอสอง ได้ออกพื้นที่ติดตามงานระบบส่งเสริมเกษตรแบบแปลงใหญ่ โครงการลดการเผาในพื้นที่ โดยเฉพาะพื้นที่ปลูกข้าวโพดเลี้ยงสัตว์ เน้นการสร้างความเข้าใจ สร้างการรับรู้การไถกลบตอซังในพื้นที่

 (2) ในวันที่ 15 กรกฎาคม 2563 สำนักงานเกษตรอำเภอสอง จะดำเนินการจัดประชุมคณะกรรมการ OT เพื่อคัดเลือกประธานคณะกรรมการ ศพก.ระดับอำเภอและคณะกรรมการศพก.ระดับอำเภอ เพื่อส่งชื่อให้จังหวัดนำเข้าพิจารณาในที่ประชุม Coo ต่อไป

 (3) การดำเนินการของบประมาณปรับปรุงซ่อมแซม ห้องน้ำสำนักงานเกษตรอำเภอสองและบ้านพักสำนักงานเกษตรอำเภอสอง ที่ทรุดโทรมได้ประสานช่างทำแบบแปลน ปร.4 ปร.5 แล้ว จะได้ส่งรายงานมายังจังหวัดเพื่อเตรียมของบลงทุนสนับสนุนต่อไป

 **มติที่ประชุม** รับทราบ

 **4.10 อำเภอลอง** นางฤทัยทิพย์ จุมพิศ เกษตรอำเภอลอง รายงานเรื่องเพื่อทราบ ดังนี้

(1) การรายงานการระบาดของหนอนกระทู้ข้าวโพดลายจุด ในพื้นที่ตำบลเวียงต้า ได้ประสานกลุ่มอารักขาพืช ศูนย์วิจัยและพัฒนาการเกษตรแพร่ รวมถึงองค์การบริหารส่วนตำบลเวียงต้า ได้ร่วมลงพื้นที่ตรวจสอบแล้ว ให้คำแนะนำวิธีการกำจัดหนอนและการดูแลต้นข้าวโพดเลี้ยงสัตว์ รวมถึงประชาสัมพันธ์การเริ่มระบาดของหนอนกระทู้ข้าวโพดลายจุดผ่านช่องทางและเครือข่ายต่างๆแล้ว

 (2) ผลการรับสมัครเกษตรกรโครงการเพิ่มประสิทธิภาพการผลิตสินค้าเกษตรให้ได้มาตรฐานปลอดภัยเพื่อพัฒนาสู่ระบบเกษตรกรรมยั่งยืน กิจกรรมหลัก พัฒนาศักยภาพการผลิตไม้ผลให้มีคุณภาพของ จังหวัดแพร่ ในส่วนของอำเภอลอง มีเกษตรกรสมัครเกินกว่าเป้าหมาย จะได้ดำเนินการแจ้งเจ้าหน้าที่งานไม้ผล ระดับอำเภอ ขอหารือกลุ่มส่งเสริมและพัฒนาการผลิต เพื่อร่วมกันหาวิธีการคัดเลือกเกษตรกรให้เป็นไปตามเป้าหมายต่อไป

 (3) แจ้งรถสำนักงานชำรุด (ระบบเกียร์) จะได้ขอทำเรื่องประมาณการซ่อม เพื่อเสนอจังหวัดต่อไป

 **มติที่ประชุม** รับทราบ

 **4.11 อำเภอเด่นชัย** นายสำรง สายสุยะ เกษตรอำเภอเด่นชัย รายงานเรื่องเพื่อทราบ ดังนี้

(1) นายโชคดี อมรวัฒน์ รองผู้ว่าราชการจังหวัดแพร่ ได้ลงพื้นที่มอบนโยบายแก้ไขปัญหาหมอกควันไฟป่าและติดตามโครงการธนาคารใบไม้ในพื้นที่ตำบลไทรย้อย หมู่ที่ 12

 (2) เมื่อวันที่ 25 มิถุนายน 2563 ได้มอบหมายให้เกษตรประจำตำบลห้วยไร่ ลงพื้นที่ติดตามการคาดคะเนไม้ผลในพื้นที่ โดยพื้นที่ปลูกทุเรียนประมาณ 680 ไร่ มีปัญหาทุเรียนตายบางส่วนเนื่องจากภัยแล้งและ เชื้อรา ส่วนการกระจายผลผลิตยังออกสู่ตลาดเรื่อยๆ มีพ่อค้าจากจังหวัดอุตรดิตถ์มารับซื้อหน้าสวนโดยราคารับซื้อเป็นที่พึงพอใจของเกษตรกรในพื้นที่

 **มติที่ประชุม** รับทราบ

 **4.12 อำเภอวังชิ้น** นายธเนศพล วงศ์เจริญ รักษาการเกษตรอำเภอวังชิ้น รายงานเรื่องเพื่อทราบ ดังนี้

 (1) สำนักงานเกษตรอำเภอวังชิ้น กำหนดจัดงานคลินิกเกษตรเคลื่อนที่ ครั้งที่ 3 ในวันที่ 9 กรกฎาคม 2563 โดยภายในงานจะได้มีการจัดประกวดอาหารพื้นเมืองและการปลูกต้นไม้ เป็นกิจกรรมเพิ่มเติมนอกเหนือจากกิจกรรมปกติ

 (2) สำนักงานเกษตรอำเภอวังชิ้น กำหนดจัดประชุมเลือกประธานแปลงใหญ่/ศพก. ระดับอำเภอ วาระปี 2563 – 2565 ในวันที่ 1 กรกฎาคม 2563 ณ สำนักงานเกษตรอำเภอวังชิ้น

 (3) การแก้ไขปัญหาเรื่องร้องเรียนตามพระราชบัญญัติข้อมูลข่าวสาร ซึ่งได้มีสื่อมวลชน ทำหนังสือขอรายละเอียดบัญชีลงเวลาทำงาน รายละเอียดจัดซื้อจัดจ้างพัสดุฯลฯ ของสำนักงานเกษตรอำเภอวังชิ้น

 **มติที่ประชุม** รับทราบ โดยในกรณีเรื่องร้องเรียน ขอให้ประสานปรึกษานิติกร กรมส่งเสริมการเกษตรหหรือผู้ที่เชี่ยวชาญด้านกฏหมาย ให้ชัดเจนก่อนตอบข้อร้องเรียนแก่สื่อมวลชนดังกล่าว

 **4.13 อำเภอหนองม่วงไข่** นางพนัชกร จันทร์ทวี เกษตรอำเภอหนองม่วงไข่ รายงานเรื่องเพื่อทราบ ดังนี้

(1) เมื่อวันที่ 26 มิถุนายน 2563 สำนักงานได้รับแจ้งจากเกษตรกรผู้ปลูกพริก ซึ่งได้ปลูกพริกหน้าแล้ง พบปัญหาแมลงหวี่ขาวและไรขาวระบาดในพื้นที่ ทำให้ดอกและผลต้นพริกร่วงประมาณ 60 – 80% ทั้งนี้ ได้แจ้งประสานกลุ่มอารักขาพืชและศูนย์วิจัยและพัฒนาการเกษตรแพร่ ลงพื้นที่ตรวจสอบ เพื่อร่วมกันแก้ไขปัญหาแล้ว

 (2) ในวันที่ 1 กรกฎาคม 2563 สำนักงานเกษตรอำเภอหนองม่วงไข่ กำหนดจัดการประชุมเครือข่าย ศพก./แปลงใหญ่ระดับอำเภอ เพื่อเลือกคณะกรรมการระดับอำเภอ วาระปี 2563 – 2565

 **มติที่ประชุม** รับทราบ

**ระเบียบวาระที่ 5 เรื่องเพื่อพิจารณา**

 **5.1 แผนปฏิบัติงานสำนักงานเกษตรจังหวัดแพร่ประจำเดือนกรกฎาคม 2563**

 **มติที่ประชุม** เห็นชอบแผนปฏิบัติงานเดือน กรกฏาคม 2563 ทั้งนี้ขอให้กลุ่มที่ได้รับงบประมาณ โดยเฉพาะงบพัฒนาจังหวัดแพร่ ขอให้เร่งรัดดำเนินการทำงานโครงการ/กิจกรรม ให้ได้เร็วกว่าแผนที่กำหนด อย่าให้ การเบิกจ่ายช้าไปถึงเดือนกันยายน 2563 อาจเสี่ยงต่อการถูกตัดงบประมาณ ส่งผลกระทบต่อตัวชี้วัดผลการทำงานต่างๆได้

**ระเบียบวาระที่ 6 วาระงานสหกรณ์ออมทรัพย์กรมส่งเสริมการเกษตร จำกัด**

 - ไม่มี -

**ระเบียบวาระที่ 7 วาระอื่นๆ**

(1) สำนักงานเกษตรจังหวัดแพร่ ได้รับการประสานจากมูลนิธิเก้าเกษตร ได้ประสานขอจัดประชุมเกษตรกรแปลงใหญ่ ภายในพื้นที่จังหวัดแพร่ จำนวน 15 แปลง

**มติที่ประชุม** รับทราบ

**เลิกประชุมเวลา 16.40 น.**

 ลงชื่อ ตุลย์ แก่นหอม ผู้จดบันทึกการประชุม

 (นายตุลย์ แก่นหอม)

 ตำแหน่ง นักวิชาการส่งเสริมการเกษตรชำนาญการ

**แผนการปฏิบัติงานตามระบบส่งเสริมการเกษตร T&V System ประจำเดือน กรกฎาคม 2563**

 **สำนักงานเกษตรจังหวัดแพร่**

|  |  |  |  |  |  |
| --- | --- | --- | --- | --- | --- |
| **วัน****เดือน/ปี**  | **กิจกรรม/โครงการ** | **วัตถุประสงค์** | **กลุ่ม/ฝ่ายที่รับผิดชอบ** | **สถานที่** | **หมายเหตุ** |
| **กพก.** | **กสผ.** | **กยศ.** | **กอพ.** | **ฝบร.** |
| 1 กรกฎาคม 63 | (1) ศึกษาดูงาน กาแฟอินทรีย์(2) ศึกษาดูงาน เพิ่มมูลค่า/แปรรูปอาหารปลอดภัย | งบกลุ่มจังหวัดภาคเหนือ 2งบกลุ่มจังหวัดภาคเหนือ 2 | / | / |  |  |  | จ.เชียงใหม่จ.ลำปาง | พุธ |
| 2 กรกฎาคม 63 | (1) ศึกษาดูงาน กาแฟอินทรีย์(2) ศึกษาดูงาน เพิ่มมูลค่า/แปรรูปอาหารปลอดภัย(3) ออกหน่วยบริการ พอ.สว.+จังหวัดเคลื่อนที่ ครั้งที่ 7 | งบกลุ่มจังหวัดภาคเหนือ 2งบกลุ่มจังหวัดภาคเหนือ 2งานจังหวัดแพร่ | / | / | / |  |  | จ.เชียงใหม่จ.ลำพูนต.แม่ปาน อ.ลอง | พฤหัส |
| 3 กรกฎาคม 63 | (1) ศึกษาดูงาน กาแฟอินทรีย์(2) ศึกษาดูงาน เพิ่มมูลค่า/แปรรูปอาหารปลอดภัย | งบกลุ่มจังหวัดภาคเหนือ 2งบกลุ่มจังหวัดภาคเหนือ 2 | / | / |  |  |  | จ.เชียงใหม่จ.เชียงใหม่ | ศุกร์ |
| 8 กรกฎาคม 63 |  |  |  |  |  |  |  |  | พุธ |
| 9 กรกฎาคม 63 | (1) คลินิกเกษตรเคลื่อนที่ ครั้งที่ 3(2) อบรมเกษตรกร พริกปลอดภัย | งบกรมส่งเสริมการเกษตรงบพัฒนาจังหวัดแพร่ |  | / |  | / |  | ต.แม่พุง อ.วังชิ้นรร.แพร่นครา | พฤหัส |
| 10 กรกฎาคม 63 | (1) นิเทศงานตามระบบส่งเสริมการเกษตร ทีม 1(2) เวทีถอดบทเรียน ศพก.ด้านพืชผักปลอดภัย (ร่วมกับกวพ.)(3) อบรมเกษตรกร พริกปลอดภัย | ระบบ T&Vงบกรมส่งเสริมการเกษตรงบพัฒนาจังหวัดแพร่ | / |  | / | / |  | อ.เมืองแพร่ต.ห้วยอ้อ อ.ลองรร.แพร่นครา | ศุกร์ |
| 13 กรกฎาคม 63 | (1) นิเทศงานตามระบบส่งเสริมการเกษตร ทีม 2,4(2) ประชุมเตรียมงานคลินิกเกษตรฯ ครั้งที่ 4 | ระบบ T&Vงบกรมส่งเสริมการเกษตร |  | // |  | / |  | อ.เด่นชัย อ.ลองสนง.กจ.แพร่ | จันทร์ |
| 14 กรกฎาคม 63 | (1) นิเทศงานตามระบบส่งเสริมการเกษตร ทีม 3(2) ประชุมเชื่อมโยงเครือข่ายมันสำปะหลัง | ระบบ T&Vงบกรมส่งเสริมการเกษตร | / | / | / |  |  | อ.ร้องกวางอ.ลอง | อังคาร |
| 15 กรกฎาคม 63 | ติดตามงาน ศพก.เครือข่าย | งบกรมส่งเสริมการเกษตร |  |  | / |  |  | อ.สูงเม่น | พุธ |
| 16 กรกฎาคม 63 | (1) อบรมเกษตรกร ผักปลอดภัย(2) อบรมเกษตรกร เพิ่มประสิทธิภาพสินค้าเกษตร (ลำไย) (3) ออกหน่วยบริการ พอ.สว. | งบพัฒนาจังหวัดแพร่งบกลุ่มจังหวัดภาคเหนือ 2งานจังหวัดแพร่ |  | / | / | / |  | รร.แพร่นคราสหกรณ์ร้องกวางต.นาพูน อ.วังชิ้น | พฤหัส |

|  |  |  |  |  |  |
| --- | --- | --- | --- | --- | --- |
| **วัน****เดือน/ปี**  | **กิจกรรม/โครงการ** | **วัตถุประสงค์** | **กลุ่ม/ฝ่ายที่รับผิดชอบ** | **สถานที่** | **หมายเหตุ** |
| **กพก.** | **กสผ.** | **กยศ.** | **กอพ.** | **ฝบร.** |
| 17 กรกฎาคม 63 | (1) อบรมเกษตรกร ผักปลอดภัย(2) อบรมเกษตรกร เพิ่มประสิทธิภาพสินค้าเกษตร (ลำไย) (3) ประชุมเครือข่ายวิสาหกิจชุมชน ครั้งที่ 2(4) ประชุม CoO ครั้งที่ 4/2563 | งบพัฒนาจังหวัดแพร่งบกลุ่มจังหวัดภาคเหนือ 2งบกรมส่งเสริมการเกษตรงานกระทรวงเกษตรฯ | / | / | / | / |  | รร.แพร่นคราสหกรณ์ร้องกวางสนง.กจ.แพร่ | ศุกร์ |
| 20 กรกฎาคม 63 | (1) ประชุมเจ้าหน้าที่สำนักงานเกษตรจังหวัด (PM) ก.ค. 63(2) ศึกษาดูงาน เพิ่มประสิทธิภาพสินค้าเกษตร (ลำไย)  | ระบบ T&Vงบกลุ่มจังหวัดภาคเหนือ 2 |  | / | / |  |  | สนง.กจ.แพร่จ.ลำพูน จ.เชียงใหม่ | จันทร์ |
| 21 กรกฎาคม 63 | (1) ศึกษาดูงาน เพิ่มประสิทธิภาพสินค้าเกษตร (ลำไย) (2) ติดตามงาน ศพก.เครือข่าย | งบกลุ่มจังหวัดภาคเหนือ 2งบกรมส่งเสริมการเกษตร |  | / | / |  |  | จ.ลำพูน จ.เชียงใหม่อ.เด่นชัย | อังคาร |
| 22 กรกฎาคม 63 | ติดตามงาน ศพก.เครือข่าย | งบกรมส่งเสริมการเกษตร |  |  | / |  |  | อ.สอง | พุธ |
| 23 กรกฎาคม 63 | อบรม เพิ่มประสิทธิภาพสินค้าเกษตร (ส้มเขียวหวาน)  | งบพัฒนาจังหวัดแพร่ |  | / |  |  |  | อ.วังชิ้น | พฤหัส |
| 24 กรกฎาคม 63 | อบรม เพิ่มประสิทธิภาพสินค้าเกษตร (ส้มเขียวหวาน)  | งบพัฒนาจังหวัดแพร่ |  | / |  |  |  | อ.วังชิ้น | ศุกร์ |
| 29 กรกฎาคม 63 | (1) ประกวดกลุ่มยุวเกษตรกร สมาชิก ที่ปรึกษา ระดับเขต(2) คลินิกเกษตรเคลื่อนที่ ครั้งที่ 4 | งบกรมส่งเสริมการเกษตรงบกรมส่งเสริมการเกษตร | / | / |  |  |  | รร.อบจ.บ้านไผ่ย้อยรร.อบจ.บ้านไผ่ย้อย | พุธ |
| 30 กรกฎาคม 63 | ศึกษาดูงาน เพิ่มประสิทธิภาพสินค้าเกษตร (ส้มเขียวหวาน) | งบพัฒนาจังหวัดแพร่ |  | / |  |  |  | จ.เชียงใหม่ | พฤหัส |
| 31 กรกฎาคม 63 | (1) ประชุมเกษตรอำเภอประจำเดือน (MM) ก.ค. 63(2) ศึกษาดูงานเพิ่มประสิทธิภาพสินค้าเกษตร (ส้มเขียวหวาน) | ระบบ T&Vงบพัฒนาจังหวัดแพร่ | / | // | / | / | / | สนง.กจ.แพร่จ.เชียงใหม่ | ศุกร์ |

 **หมายเหตุ**

 1. วันหยุดราชการเดือนกรกฎาคม 2563 จำนวน 4 วัน

 (1) วันจันทร์ที่ 6 กรกฎาคม 2563 วันเข้าพรรษา

 (2) วันอังคารที่ 7 กรกฎาคม 2563 วันหยุดชดเชยวันอาสาฬหบูชา

 (3) วันจันทร์ที่ 27 กรกฎาคม 2563 วันหยุดชดเชยวันสงกรานต์ ปี 2563 ครั้งที่ 1 (ตามมติครม. 30 มิถุนายน 2563)

 (3) วันอังคารที่ 28 กรกฎาคม 2563 วันเฉลิมพระชนมพรรษา สมเด็จพระเจ้าอยู่หัวมหาวชิราลงกรณ บดินทรเทพยวรางกูร

 2. แผนการปฏิบัติงานอาจมีการเปลี่ยนแปลง/ยกเลิก ได้ตามสถานการณ์และมาตรการป้องกันโรคระบาดไข้หวัดสายพันธ์ใหม่ (COVID-19) เชิงพื้นที่

ลงชื่อ............................................................ผู้เสนอแผนฯ

 (นายภูวสิษฏ์ จันทร์ทอง)

ตำแหน่ง หัวหน้ากลุ่มยุทธศาสตร์และสารสนเทศ

 วันที่ 29 เดือน มิถุนายน พ.ศ.2563

ลงชื่อ............................................................ผู้อนุมัติ

 (นายสมมารถ สยมภาค) ตำแหน่ง เกษตรจังหวัดแพร่

 วันที่ 29 เดือน มิถุนายน พ.ศ.2563